**ZMLUVA O VÝPOŽIČKE NEBYTOVÝCH PRIESTOROV**

uzatvorená podľa § 659 a násl. Zákona č. 40/1964 Zb. Občianskeho zákonníka

v znení neskorších predpisov

medzi zmluvnými stranami:

Požičiavateľ: Materská škola

Zastúpená : Bc. Miroslavou Dubovskou, riaditeľkou

Sídlo: ul. Odbojárov 177/8A, 91441 Nemšová

IČO: 42281806

DIČ: 2023974029

Č.účtu: 5148686200/0900

Bankové spojenie: Slovenská Sporiteľňa

( ďalej len požičiavateľ)

Vypožičiavateľ: Freeman Serv spol. s r.o. – Tanyus Language School

Zastúpená : Bassam Haddad, konateľ

Sídlo: A. Sládkoviča 8, 971 01 Prievidza

IČO: 45 366 039

DIČ: 2022958190

Č.účtu: 4010863991

Bankové spojenie: 7500

( ďalej len vypožičiavateľ)

Článok I.

Predmet zmluvy

1. Predmetom tejto zmluvy je bezodplatná výpožička nižšie uvedených nebytových priestorov nachádzajúcich sa na:

prízemí budovy Materskej školy, Odbojárov 177/8A, súpisné číslo 177 na ulici Odbojárov 8A

v Nemšovej,

prízemí budovy Materskej školy, Odbojárov 177/8A, elokovaná trieda Trenčianska 43, súpisné

 číslo 1252 na ulici Trenčianska 43 v Nemšovej,

 Prvé poschodie budovy Materskej školy, Odbojárov 177/8A, elokovaná trieda A. Kropáčiho 1,

 súpisné číslo 1145 na ulici A. Kropáčiho 1 v Nemšovej

zapísaných Katastrálnym úradom v Trenčíne, Správou katastra v Trenčíne na liste vlastníctva č.1 pre k.ú Nemšová, postavených na parceliach:

KN „C“ č. 233/6 – zastavané plochy a nádvoria o výmere 896 m² ,

KN„C“ č. 1080/117 – zastavaná plocha a nádvorie o výmere 317m²,

KN „C“ č. 1 – zastavané plochy a nádvoria o výmere 3003 m², v k.ú. Kľúčové,

ktoré sú vo výlučnom vlastníctve mesta Nemšová, v správe Materskej školy Odbojárov 177/8A,

ďalej len „nebytové priestory“.

Jedná sa o :

jednu triedu na prízemí o podlahovej ploche cca 35 m² Odbojárov 177/8A,

jednu triedu na prízemí o podlahovej ploche cca 55 m² Trenčianska 43,

jednu triedu na prvom poschodí o podlahovej ploche 92,5 m² A. Kropáčiho 1

1. Požičiavateľ prenecháva vypožičiavateľovi do bezplatného užívania nebytové priestory za účelom vyučovania anglického jazyka v rámci krúžkovej činnosti materskej školy.
2. Vypožičiavateľ v rozsahu tejto zmluvy preberá predmet výpožičky do užívania a zaväzuje sa ho užívať v súlade s dohodnutým účelom výpožičky. Pri užívaní priestoru nesmie vypožičiavateľ akokoľvek obmedziť činnosti vykonávané požičiavateľom, nesmie ohroziť zamestnancov a deti materskej školy.

Článok II

Doba výpožičky a jej skončenie

1. Zmluva o výpožičke sa uzatvára na dobu určitú od 6.10.2014 do 30.6.2015.

 Priestory špecifikované v čl. 1 sa budú využívať nasledovne:

 **Materská škola Odbojárov 177/8A, každú stredu v čase od 15:15 do 16:00 hod.**

 **Materská škola Odbojárov 177/8A, elokovaná trieda Trenčianska 43,**

 **každý pondelok v čase od 15:15 do 16,00 hod.**

 **Materská škola Odbojárov 177/8A, elokovaná trieda A. Kropáčiho 1**

 **každý utorok v čase od 15,15 do 16,00 hod.**

2. Pred uplynutím doby podľa čl. II ods. 1 je možné výpožičku skončiť:

1. písomnou dohodou zmluvných strán o ukončení zmluvy o výpožičke,
2. písomnou výpoveďou jednej zo zmluvných strán, pričom výpovedná lehota je rovnaká pre obidve zmluvné strany – 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane,
3. odstúpením od zmluvy v prípade porušenia ustanovení tejto zmluvy.

3. Požičiavateľ je oprávnený odstúpiť od zmluvy, ak vypožičiavateľ neužíva predmet výpožičky riadne

 alebo v rozpore s dohodnutým účelom zmluvy ako aj v rozpore s dohodnutými ustanoveniami

 v tejto zmluve v čl. III.

4. Vypožičiavateľ je povinný vypožičané priestory vrátiť okamžite v prípade, ak ich už nepotrebuje

 pre svoju činnosť.

5. Vypožičiavateľ je oprávnený požiadať požičiavateľa o predĺženie doby výpožičky a to na základe

 písomnej žiadosti.

Článok III.

Práva a povinnosti zmluvných strán

1. Vypožičiavateľ nie je oprávnený užívať vypožičané nebytové priestory na iný ako dohodnutý účel.
2. Vypožičiavateľ nie je oprávnený prenechať predmet výpožičky do nájmu, podnájmu, alebo výpožičky tretej osobe, inak má požičiavateľ právo zmluvu vypovedať.
3. Vypožičiavateľ zodpovedá za škodu spôsobenú na predmete výpožičky vrátane inventáru, ktorý sa vo vypožičaných nebytových priestoroch nachádza.
4. Vypožičiavateľ nie je oprávnený vykonávať stavebné úpravy na predmete výpožičky.
5. Vypožičiavateľ je povinný rešpektovať všetky pokyny zamestnancov materskej školy.
6. Vypožičiavateľ sa zaväzuje udržiavať vypožičané priestory v stave spôsobilom na riadne užívanie.
7. Vypožičiavateľ je povinný po skončení výpožičky odovzdať vypožičané priestory v stave zodpovedajúcom ich obvyklému opotrebeniu, s prihliadnutím na ich riadne užívanie a údržbu.

Článok IV.

Cena za služby, splatnosť a spôsob platenia

1. Vypožičiavateľ uhrádza iba náklady spojené s výpožičkou , t.j. cenu za energie a služby.
2. Cena za služby – náklady spojené s prevádzkou predmetu výpožičky (spotreba elektrickej energie, vodné – stočné, spotreby tepla, odpad, ostatné náklady, upratovanie ) : 10% zo zisku vypožičiavateľa.
3. Vypožičiavateľ sa zaväzuje platiť požičiavateľovi podľa počtu prihlásených detí na vyučovanie anglického jazyka a počtu odučených 0,75 hod. hodín.
4. Cena za služby za celý predmet výpožičky v súladu s odsekom č. 2 tohto článku sa vypočítava za prvé a druhé obdobie na základe Zoznamu prihlásených detí a odučených hodín

Prvé obdobie: 06.10.2014 – 19.12.2014 = 11 vyučovacích hodín

Druhé obdobie: 01.01.2015 – 30.06.2015 = 24 vyučovacích hodín

Prihlásených detí = 14+11+14 =39 detí

1. Prenajímateľ 10% z úhrady za prihlásené deti prevedie osobitne za prvé a osobitne za druhé obdobie na číslo účtu školy.
2. Úhradu ceny za služby za dané obdobie uskutoční vypožičiavateľ bezhotovostným prevodom na účet 5151195453/0900 požičiavateľa za prvé obdobie najneskôr do 15. decembra 2014 a za druhé obdobie najneskôr do 15 júna 2015.
3. V prípade omeškania úhrady výpožičky po dni splatnosti, zaplatí vypožičiavateľ požičiavateľovi úrok z omeškania vo výške 0,05 % z dlžnej sumy za každý omeškania.

Článok V.

Bezpečnosť a ochrana zdravia pri práci, požiarna ochrana

1. Vypožičiavateľ zodpovedá za dodržiavanie všetkých platných predpisov o bezpečnosti a ochrane zdravia pri práci a o  požiarnej ochrane.
2. Vypožičiavateľ sa zaväzuje oznamovať požičiavateľovi všetky nedostatky zistené vo vypožičaných priestoroch i v spoločných priestoroch, ktoré by mohli ohroziť bezpečnosť a zdravie osôb.
3. Požičiavateľ sa zaväzuje oboznámiť vypožičiavateľa s internými predpismi vydanými pre oblasť bezpečnosti a ochrany zdravia pri práci a požiarnej ochrany a s ostatnými s nimi súvisiacimi predpismi.

Článok VI.

Záverečné ustanovenia

1. Zmluvné strany prehlasujú, že zmluvu uzavreli na základe ich slobodnej a vážnej vôle, nie v tiesni ani za inak nápadne nevýhodných podmienok, zmluvu si riadne prečítali, jej obsahu porozumeli a na znak súhlasu s jej obsahom ju potvrdzujú svojimi podpismi.
2. Zmluva je vyhotovená v dvoch vyhotoveniach, z ktorých jedno vyhotovenie obdrží požičiavateľ a  jedno vypožičiavateľ.
3. Na vzťahy výslovne neupravené touto zmluvou sa vzťahujú príslušné ustanovenia všeobecne záväzných právnych predpisov.
4. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni zverejnenia na internetovej stránke mesta Nemšová.
5. Túto zmluvu možno meniť alebo dopĺňať len písomne na základe súhlasných prejavov oboch zmluvných strán.

V Nemšovej 03.10.2014

Za požičiavateľa Za vypožičiavateľa

...................................................... ..............................................

 Bc. Miroslava Dubovská

 riaditeľ školy